Diari Oficial de la Generalitat Valenciana


Sumari del DOGV 6554, del 29-06-2011 (2011/7475)

RESOLUCIÓ de 24 de juny de 2011, del gerent del Consorci Espacial Valencià - Val Space Consortium (VSC), per la qual s'anuncia la convocatòria pública per a la provisió de tres places de tècnics superiors que presten els seus servicis en el Consorci Espacial Valencià - Val Space Consortium (VSC), per mitjà d'un contracte laboral temporal d'obra o servici determinat, per a la realització del projecte European High Power RF Space Laboratory. Codi RMS7475.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7475


Data del document
:   24-06-2011

Organisme emissor
:   Consorci Espacial València

Tipus de document
:   Resolució

Descriptors 

:   * concurs administratiu

RESOLUCIÓ de 24 de juny de 2011, del gerent del Consorci Espacial Valencià - Val Space Consortium (VSC), per la qual s'anuncia la convocatòria pública per a la provisió de tres places de tècnics superiors que presten els seus servicis en el Consorci Espacial Valencià - Val Space Consortium (VSC), per mitjà d'un contracte laboral temporal d'obra o servici determinat, per a la realització del projecte European High Power RF Space Laboratory. Codi NRA7977. [2011/7475]
És necessari procedir a la contractació laboral per a la realització d'obra o servici determinat de tres tècnics superiors que presten els seus servicis en el Consorci Espacial Valencià - Val Space Consortium (VSC), dins del projecte European High Power RF Space Laboratory; de conformitat amb l'article 12.j dels seus Estatuts i la delegació d'1 de juny de 2010 de la Presidència del Consorci Espacial Valencià - Val Space Consortium (VSC) en la Gerència per a la contractació o rescissió del personal eventual que siga necessari, resolc:
Convocar tres places de tècnics superiors que presten els seus servicis en el Consorci Espacial Valencià - Val Space Consortium (VSC), per mitjà d'un contracte laboral temporal d'obra o servici determinat, per a la realització del projecte European High Power RF Space Laboratory, codi WZU3455, amb subjecció a les bases següents:
Primera. Requisits generals dels aspirants
Per a poder participar en el procés selectiu serà necessari reunir els requisits següents:
1.1. Tindre la nacionalitat espanyola, o ser nacional dels estats membres de la Unió Europea. Esta possibilitat d'accés s'aplicarà també, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i als seus descendents i als del seu cònjuge, sempre que no estiguen separats de dret, siguen menors de 21 anys o majors de la dita edat dependents. Així mateix s'aplicaran a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els que s'aplique la lliure circulació de treballadors.
1.2. Tindre complits els 16 anys i no excedir, si és el cas, de l'edat màxima de jubilació forçosa.
1.3. Estar en possessió de qualsevol dels títols que consten en l'annex I, o complides les condicions per a obtindre'l en la data en què acabe el termini de presentació d'instàncies.
1.4. No patir cap malaltia, ni estar afectat per limitació física o psíquica que siga incompatible amb l'exercici de les funcions corresponents.
1.5. No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de funcionari. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.
Les condicions per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu.
Segona. Sol·licituds
2.1. La presentació de sol·licituds es podrà efectuar en el Registre General del Consorci Espacial Valencià - Val Space Consortium (VSC), Ciutat Politècnica de la Innovació, edifici 8G, accés B, planta B, camí de Vera, s/n, 46688 València, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
2.2. El termini de presentació d'instàncies serà de 20 dies hàbils comptadors des de l'endemà de la publicació de la convocatòria.
2.3. Una vegada finalitzat este, es publicarà en el tauler d'anuncis del Consorci Espacial Valencià - Val Space Consortium (VSC) i, complementàriament i sense caràcter oficial en la pàgina web del Consorci Espacial Valencià - Val Space Consortium (VSC), la direcció de la qual és , dins de la secció «Notícies/Ofertes d'ocupació», la relació d'aspirants admesos i exclosos provisionals en el procés de selecció; en este últim cas, s'indicarà la causa d'exclusió i es concedirà un termini de 10 dies hàbils comptadors des de l'endemà de la publicació corresponent per a la formulació de reclamacions o l'esmena d'errors.
Conclòs el termini de reclamacions i esmenes, i resoltes aquestes, l'òrgan convocant elevarà a definitives les llistes d'admesos i exclosos mitjançant una resolució que s'exposarà en el tauler d'anuncis del Consorci Espacial Valencià - Val Space Consortium (VSC) -ubicat a la Ciutat Politècnica de la Innovació, edifici 8G, accés B, planta B, 46468 València i, complementàriament i sense caràcter oficial en la pàgina web del Consorci Espacial Valencià - Val Space Consortium (VSC), la direcció de la qual és , dins de la secció «Notícies/Ofertes d'ocupació». La dita publicació servirà de notificació als efectes d'impugnacions i recursos. En la mateixa resolució s'indicarà la data, el lloc i l'hora de començament de la primera fase, que tindrà lloc en un termini no inferior a 15 dies hàbils, així com l'orde de crida dels aspirants.
Els resultats de cada un dels exercicis, les successives crides i convocatòries i en definitiva, qualsevol decisió que adopte el tribunal que haja de conéixer el personal aspirant fins a la finalització de les proves selectives s'exposaran en els locals on s'haja celebrat l'exercici anterior o en els que s'assenyalen en l'últim anunci, bastant la dita exposició com a notificació a tots els efectes.
Tercera. Documentació a presentar
3.1. Els candidats/es entregaran la documentació següent:
· Sol·licitud.
· Còpia del DNI/NIE.
· Còpia confrontada de la titulació acadèmica exigida en la convocatòria.
· Curriculum vitae complet en el qual s'assenyale tants mèrits com es consideren oportuns.
· Còpia de la documentació justificativa dels mèrits al·legats en el Curriculum vitae. El tribunal qualificador no valorarà aquells mèrits que no es troben prou acreditats documentalment i els presentats fora de termini.
3.2. El tribunal de selecció (qualificador) establirà per a les persones discapacitades que així ho sol·liciten, les adaptacions necessàries per a la realització de les proves. A este efecte, els interessats hauran de formular la petició corresponent en la sol·licitud de participació en les presents proves.
Quarta. Procés de selecció
4.1. Primera fase. Prova teòrica
4.1.1. La primera fase del procés de selecció consistirà en la realització d'una prova teòrica d'acord amb els coneixements i les funcions generals especificades en l'annex I.
4.1.2. La prova teòrica constarà de dos parts:
- Test:
· 40 preguntes (4 respostes alternatives de què només una és la correcta).
· Les respostes correctes sumaran 0,5 punts, les respostes en blanc no sumaran ni restaran, i les respostes incorrectes restaran 0,25 punts.
· Valoració total d'esta part: 20 punts.
- Qüestions a desenrotllar:
· Cinc qüestions a desenrotllar.
· Valoració total d'esta part: 40 punts.
4.1.3. La valoració d'esta primera fase serà de 0 a 60 punts i els aspirants hauran d'obtindre un mínim de 30 punts per a superar-la, i passar a la fase de concurs de mèrits.
4.1.4. Finalitzada la primera fase, el tribunal emetrà una resolució amb la llista d'aspirants i la puntuació obtinguda, i concedirà 48 hores per a al·legar des de la seua publicació al tauler d'anuncis del Consorci Espacial Valencià - Val Space Consortium (VSC) - ubicat a la Ciutat Politècnica de la Innovació, edifici 8G, accés B, planta B, 46397 València i, complementàriament i sense caràcter oficial, en la pàgina web del Consorci Espacial Valencià - Val Space Consortium (VSC), la direcció de la qual és , dins de la secció «Notícies/Ofertes d'ocupació».
4.2. Segona fase. Concurs de mèrits
Consistirà en la valoració dels mèrits d'aquells aspirants que han superat la primera fase i s'efectuarà d'acord amb el barem que s'establix a continuació. La màxima puntuació que es podrà obtindre en la fase de concurs serà de 25 punts.
Només es valoraran aquells mèrits la data d'obtenció dels quals no siga posterior a la data de finalització del termini de presentació d'instàncies que figura en la base 2.2 d'esta convocatòria.
Barem
1. Experiència professional (5 punts).
Es valorarà l'experiència professional en llocs de treball amb funcions semblants a les del lloc oferit, a raó d'1 punt per any; les fraccions seran valorades de manera proporcional, fins a un màxim de 5 punts i es consideraran com a màxim 5 anys, continuats o amb interrupció; a este efecte es valorarà aquella experiència amb major puntuació. S'acreditarà amb la presentació d'una còpia confrontada de contracte de treball, l'alta en l'impost d'activitats econòmiques i la vida laboral.
2. Titulacions acadèmiques (3 punts).
Es valoraran les titulacions acadèmiques acreditades pels concursants que siguen superiors a l'exigida en la convocatòria, conforme s'indica a continuació:
Títol de doctor, 3 punts.
No es valorarà com a mèrit aquelles titulacions que siguen imprescindibles per a la consecució d'altres de nivell superior.
3. Cursos de formació (7 punts).
- Cursos de caràcter general o sectorial: es valoraran fins a un màxim de 2 punts, els cursos de formació i perfeccionament, impartits per centres oficialment reconeguts, que tinguen relació indirecta amb les funcions del lloc de treball convocat, d'acord amb la següent escala, i per cada curs de formació:
· De 101 o més hores: 1,00 punt.
· De 76 a 100 hores: 0,75 punts.
· De 51 a 75 hores: 0,50 punts.
· De 26 a 50 hores: 0,25 punts.
· De 15 a 25 hores: 0,10 punts.
- Cursos de formació específics: es valoraran fins a un màxim de 5 punts els cursos de formació i perfeccionament de caràcter específic, impartits per centres oficialment reconeguts, que tinguen relació directa amb les funcions del lloc de treball convocat, d'acord amb la següent escala, i per cada curs de formació:
· De 101 o més hores: 2,00 punts.
· De 76 a 100 hores: 1,50 punts.
· De 51 a 75 hores: 1,00 punt.
· De 26 a 50 hores: 0,50 punts.
· De 15 a 25 hores: 0,20 punts.
4. Coneixements de valencià (2 punts).
Es valorarà fins a un màxim de 2 punts, sempre que s'acredite estar en possessió del pertinent certificat o homologació expedit per la Junta Qualificadora de Coneiximents del Valencià o per l'Escola Oficial d'Idiomes, d'acord amb l'escala següent:
· Oral: 0,5 punts.
· Elemental: 1,0 punts.
· Mitjà: 1,5 punts.
· Superior: 2,0 punts.
5. Coneixement d'idiomes comunitaris (3 punts).
Es valorarà fins a 1 punt per idioma comunitari, a raó de 0,2 punts per curs, i fins a un màxim de 3 punts en total, els idiomes acreditats per mitjà de certificats expedits per l'Escola Oficial d'Idiomes.
6. Altres mèrits (4 punts).
Es valorarà fins a un màxim de 4 punts, de la manera següent:
a) Es valorarà amb fins a 1 punt el gaudi de beques que tinguen una relació directa amb les funcions del lloc de treball. En el cas que la beca haja sigut exercida en instal·lacions de l'Agència Espacial Europea, o altres agències espacials de qualsevol part del món, es valorarà amb fins a un màxim de 2 punts.
b) Es valorarà amb 0,25 punts les publicacions realitzades en congressos i revistes nacionals i internacionals, que tinguen una relació directa amb les funcions del lloc de treball, fins a un màxim d'1 punt en total.
c) Es valorarà amb 0,25 punts cada assignatura d'ensenyança reglada superada corresponent a titulacions de grau superior a l'exigida en la convocatòria, i que tinga relació directa amb les funcions del lloc de treball, fins a un màxim d'1 punt en total. No seran valorades les assignatures superades conduents a l'obtenció de la tesi doctoral, si esta ha sigut considerada en l'apartat 2 del present barem.
7. Entrevista personal (1 punt).
L'entrevista personal servirà per a contrastar els mèrits al·legats per l'interessat en la seua sol·licitud. Esta entrevista es valorarà fins a un màxim d'1 punt. La realització de l'entrevista és obligatòria i la no compareixença de l'aspirant donarà lloc a la seua exclusió del procés de selecció.
4.3. Finalitzada la valoració del concurs de mèrits, el tribunal qualificador exposarà al públic al tauler d'anuncis del Consorci Espacial Valencià - Val Space Consortium (VSC) ubicat a la Ciutat Politècnica de la Innovació, edifici 8G, accés B, planta B, 46478 València, i complementàriament i sense caràcter oficial en la pàgina web del Consorci Espacial Valencià - Val Space Consortium (VSC), secció «Notícies/Ofertes d'ocupació», la direcció de la qual és `, la llista d'aspirants amb la puntuació obtinguda en la fase de concurs, així com la d'aprovats per orde de puntuació total, i concedirà un termini de 10 dies hàbils comptadors des de l'endemà al de la seua publicació perquè els interessats formulen les reclamacions i les esmenes que estimen pertinents en relació a la seua baremació.
4.4. Resoltes les possibles al·legacions i esmenes pel tribunal qualificador i d'acord amb la puntuació total obtinguda, que s'obtindrà amb la suma de la puntuació aconseguida en cada una de les dos fases, el tribunal qualificador dictarà una resolució per la qual fixarà la relació definitiva d'aspirants aprovats per orde de puntuació, i s'iniciarà amb l'aspirant que haja obtingut la puntuació total major, que en cap cas podrà ser superior al de places convocades, i proposarà els tres aspirants amb la puntuació final més alta per a la contractació corresponent. La dita resolució s'exposarà al públic al tauler d'anuncis del Consorci Espacial Valencià - Val Space Consortium (VSC) ubicat a la Ciutat Politècnica de la Innovació, edifici 8G, accés B, planta B, 46404 València, i complementàriament i sense caràcter oficial en la pàgina web del Consorci Espacial Valencià - Val Space Consortium (VSC), secció Notícies/Ofertes d'ocupació, la direcció de la qual és .
4.5. Els aspirants que hagen superat el procés selectiu s'incorporaran al lloc de treball en el termini màxim de sis mesos des de la publicació de la dita resolució.
4.6. En cas d'empat, es dirimirà este atenent en primer lloc a la major puntuació obtinguda pels aspirants en la prova teòrica i, en segon lloc, a la major puntuació obtinguda en la fase de concurs. En cas de persistir l'empat, este es resoldrà per mitjà de sorteig públic entre els aspirants empatats, sent convocats estos a este efecte.
4.7. L'exercici d'este lloc de treball quedarà sotmés a la legislació bàsica estatal vigent en matèria d'incompatibilitats.
Cinquena. Tribunal qualificador
5.1. El tribunal qualificador tindrà la consideració d'òrgan col·legiat de l'administració i com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Adminstratiu Comú. Els membres del tribunal qualificador hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La seua composició serà la següent :
Titulars
- President: Vicente Enrique Boria Esbert.
- Vocal 1: Benito Gimeno Martínez.
- Vocal 2: José Luis Cruz Muñoz.
- Vocal 3: Ana Vidal Pantaleoni.
- Vocal 4: Pablo Soto Pacheco.
- Secretari: David Argilés Ortiz.
Suplents
- President: Juan Vicente Climent Espí.
- Vocal 1: Francisco Martínez López.
- Vocal 2: Antonio Díez Cremades.
- Vocal 3: Santiago Cors Borres.
- Vocal 4: Ángeles Faus Golfe.
- Secretari: Mariam Taroncher Calduch.
5.2. Als efectes d'anuncis i emplaçaments el tribunal qualificador tindrà la seua seu en el Consorci Espacial Valencià - Val Space Consortium (VSC), ubicat a la Ciutat Politècnica de la Innovació, edifici 8G, accés B, planta B, 46438 València.
Sisena. Recursos
6.1. Contra la present convocatòria i les seues bases, que no són definitives en la via administrativa, podrà interposar-se un recurs d'alçada davant del president del Consorci Espacial Valencià - Val Space Consortium (VSC), en el termini d'un mes comptador des de l'endemà al de la seua publicació, d'acord amb el que preveuen els articles 114 i 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o, directament, un recurs contenciós-administratiu davant de l'òrgan competent, en el termini de dos mesos comptadors des de l'endemà de la seua publicació.
6.2. Contra les resolucions i actes del tribunal qualificador, així com contra els seus actes de tràmit que impedisquen continuar el procediment o produïsquen indefensió podrà interposar-se un recurs d'alçada davant del president del Consorci Espacial Valencià - Val Space Consortium (VSC) en el termini d'un mes, des de l'endemà de la publicació de la corresponent resolució del Tribunal Qualificador.
Setena. Protecció de dades de caràcter personal
7.1. De conformitat amb la Llei Orgànica 15/1999, de 13 de desembre, de Protecció de Dades de caràcter personal (LOPD) les dades subministrades pels interessats podran quedar incorporades en un fitxer automatitzat Personal, del qual el titular és el Consorci Espacial Valencià - Val Space Consortium (VSC), per a la gestió de les proves i concursos convocats pel consorci.
7.2. El fitxer quedarà sota la responsabilitat del Consorci Espacial Valencià - Val Space Consortium (VSC), ubicat a la Ciutat Politècnica de la Innovació, edifici 8G, accés B, planta B, 46103 València.
7.3. La informació obtinguda serà processada exclusivament per a la gestió de personal.
7.4. Les dades de caràcter personal seran tractades d'acord amb el que establix el Reial Decret 1720/2007, de 21 de desembre, pel qual s'aprova el Reglament de Desplegament de la llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.
7.5. Les persones interessades podran exercir els seus drets d'accés, rectificació, cancel·lació i oposició, en compliment del que establix la LOPD, davant de la gerència del Consorci Espacial Valencià - Val Space Consortium (VSC), ubicat a la Ciutat Politècnica de la Innovació, edifici 8G, accés B, planta B, 46017 València.
València, 24 de juny de 2011.- El gerent del Consorci Espacial Valencià - Val Space Consortium (VSC), p. d. (01.06.2010): David Argilés Ortiz.
ANNEX I
Característiques i requisits del lloc de treball oferit
Codi de la convocatòria: VHH2522.
Número de llocs convocats: tres.
Denominació del lloc de treball: tècnic superior de laboratori.
Títol del projecte: European High Power RF Space Laboratory.
Unitat de destí: Consorci Espacial Valencià - Val Space Consortium (VSC).
Localitat: València.
Titulació: enginyer de Telecomunicació o llicenciat en Físiques o el seu equivalent en grau i màster.
Grup: A-1.
Retribució anual bruta: 24.630,08 € (A-1 CD20 CE01).
Jornada laboral: a temps complet, setmanalment de 36 hores i 15 minuts, en horari de matí i vesprada.
Tipus de contracte: temporal. Obra o servici determinat\*.
(\* La contractació quedarà a costa de la corresponent consignació presupostària).
Duració: 24 mesos.
Funcions generals:
- Disseny i verificació experimental de prototips de dispositius, circuits i sistemes de radiofreqüència i microones.
- Supervisió, planificació, desenrotllament i processat de resultats dels assajos, investigacions i mesures dels efectes de ruptura (multipactor i corona) i PIM en el Laboratori Europeu d'Alta Potència en RF conjunt entre el Consorci Espacial Valencià - Val Space Consortium (VSC) i l'Agència Espacial Europea.
- Col·laboració i suport tècnic en els treballs d'investigació, d'acord amb les especificacions del professor o investigador responsable de les mateixes en el Consorci Espacial Valencià - Val Space Consortium (VSC), o bé del personal responsable per part de l'Agència Espacial Europea.
- Maneig dels equips, instruments i material del Laboratori Europeu d'Alta Potència en RF conjunt entre el Consorci Espacial Valencià - Val Space Consortium (VSC) i l'Agència Espacial Europea.
- Operació de les sales netes, sistemes de buit i instrumentació de radiofreqüència del Laboratori Europeu d'Alta Potència en RF conjunt entre el Consorci Espacial Valencià - Val Space Consortium (VSC) i l'Agència Espacial Europea.
- Vigilància del compliment de les normes de seguretat i salut, emanades pels òrgans tècnics competents del Consorci Espacial Valencià - Val Space Consortium (VSC).
- Gestió de residus en l'àmbit del propi lloc de treball.
I totes aquelles funcions inherents al lloc de treball d'acord amb la categoria professional del lloc.
Coneixements i experiència a valorar:
- Multipactor: fonaments teòrics i mètodes de mesura.
- Corona: fonaments teòrics i mètodes de mesura.
- Intermodulació Passiva (PIM): fonaments teòrics i mètodes de mesura.
- Test beds i verificació experimental de circuits, dispositius i sistemes de radiofreqüència.
- Elaboració de procediments de mesura de fenòmens de descàrrega (multipactor i corona) i intermodulació passiva en circuits i dispositius de radiofreqüència causats per l'alta potència.
- Sistemes de buit. Principis, fonaments i aplicacions.
- Salas netes per a verificar prototips de vol (aplicacions espacials) de circuits i dispositius de radiofreqüència.
- Funcionament de l'analitzador de xarxes vectorial.
- Funcionament de l'analitzador d'espectres.
- Funcionament de mesuradors i sensors de potència.
- Funcionament d'oscil·loscopis.
- Funcionament de generadors de RF.
- Funcionament d'amplificadors de potència.
- Cables i connectors per a radiofreqüència i microones.
- Circuitería passiva de microones.
- Elements i mètodes de calibratge per a mesures amb analitzadors de xarxes.
- Llenguatges de programació per a control d'instrumentació.
- Llenguatge de programació d'alt nivell MATLAB.
Altres qualificacions:
- Publicacions científiques en l'àrea de treball relacionada amb el contracte.